Raymond Conzemius
De Raymond Conzemius, gebuer de 6. Juni 1966 zu Esch-Uelzecht, ass e Sportsprofesser a fréiere lëtzebuergesche 
Liichtathlet a Spezialist am Héichspronk.

Sportlech Karriär 
Mat Turnen huet hie seng sportlech Karriär ugefaangen, koum awer duerno duerch seng eeler Schwëster, déi am CA Fola lizenzéiert war, bei d'Liichtathletik. Dem Trainer Raymond Mores ass dem Raymond Conzemius seng gutt Sprongkraaft opgefall an huet hie bei den Héichsprong orientéiert.

Den 20. Juli 1983 huet hien um internationalen Cactus-Meeting mat 2,15 m dem Marc Romersa säi Landesrekord am Héichsprong egaléiert.

Um LASELs-Championnat, den 22. Mee 1984, huet de Raymond Conzemius mat 2,16 m en neie Landesrekord opgestallt. Dat selwecht Joer huet hien de Rekord nach bis op 2,20 m eropgeschrauft.

1984 ass hie vun der Lëtzebuergescher Sportpress zum Lëtzebuerger Sportler vum Joer gewielt ginn.

Nodeem hien Enn 1980er an Ufank 1990er Jore vill mat Verletzunge geplot war, huet hien de Landesrekord 1995 nach eng Kéier op 2,22 m verbessert.

Berufflech Karriär 
De Raymond Conzemius war Sportsprofesser am Lycée Aline-Mayrisch a duerno bis 2020 Direkter vum Sportlycée, ier hien als techneschen Direkter an den COSL gewiesselt ass.

Palmarès

1983  
 1. an der lëtzebuergescher Landesmeeschterschaft (2,04 m)

1984  
 1. an der lëtzebuergescher Landesmeeschterschaft (2,18 m)

1985  
 1. an der lëtzebuergescher Landesmeeschterschaft (2,10 m)

1986  
 1. an der lëtzebuergescher Landesmeeschterschaft (2,04 m)

1994  
 1. an der lëtzebuergescher Landesmeeschterschaft (2,11 m)

1995  
 1. an der lëtzebuergescher Landesmeeschterschaft (2,08 m)
 1. bei de Spiller vun de klengen europäesche Staaten (2,15 m)

1996  
 1. an der lëtzebuergescher Landesmeeschterschaft (2,02 m)

1997
 1. bei de Spiller vun de klengen europäesche Staaten (2,18 m)

Gielchen 
 Chevalier vum Ordre de la couronne de chêne (Promotioun 2007)

Kuckt och 

Lëtzebuergesch Héichsprénger
Lëtzebuergesch Sportler vum Joer
Gebuer 1966
Chevalier de l'ordre de la couronne de chêne